Príručka používateľa počítača VAIO Typový rad SVE14A1

Najčastejšie otázky

#### Čo robiť, ak nemožno prehrať disk alebo ak sa počas prehrávania vyskytnú straty snímok alebo prerušenia zvuku?

- Ukončite všetky spustené softvérové aplikácie okrem softvéru na prehrávanie.

- Skúste použiť iný softvér na prehrávanie, napríklad softvér na prehrávanie médií DVD.

- Ak ste povolili motív pracovnej plochy Motívy rozhrania Aero, v okne Ovládací panel ho zmeňte na motív Windows 7 Basic.

- Ak chcete prehrávať médiá DVD s ochranou CPRM (Content Protection for Recordable Media), musíte v počítači VAIO nainštalovať balík CPRM pre softvér na prehrávanie.

- Ak chcete trvalo prehrávať médiá Blu-ray Disc chránené autorskými právami, musíte aktualizovať kľúč AACS.
  Kľúč AACS aktualizujte podľa pokynov v hlásení zobrazenom na obrazovke počítača. Môžete ho aktualizovať prostredníctvom Internetu.

- Odinštalujte softvér na prehrávanie alebo zápis údajov, ktorý ste nainštalovali po zakúpení počítača VAIO.
  Pokyny na odinštalovanie softvéru nájdete v Pomocníkovi dodanom so softvérom alebo na lokalite Pomoc a technická podpora pre systém Windows.