Príručka používateľa počítača VAIO Typový rad SVE14A1

Referenčné informácie

# Kompatibilné médiá „Memory Stick“

Do zásuvky „Memory Stick“ na počítači VAIO možno vkladať nasledujúce veľkosti a typy médií:

- „Memory Stick Duo“

- „Memory Stick PRO Duo“

- „Memory Stick PRO-HG Duo“

- „Memory Stick Micro“

## Informácie o technológii „MagicGate“

„MagicGate“ je technológia na ochranu autorských práv vyvinutá spoločnosťou Sony. Medzi zariadením kompatibilným s technológiou „MagicGate“ a médiom „Memory Stick“ sa vykoná overenie, aby sa zistilo, či dokážu správne ukladať a prehrávať údaje. Tieto údaje sa zašifrujú. Overenie sa vykoná aj pred samotným prehrávaním a iba po riadnom overení sa údaje dešifrujú a prehrajú. Údaje chránené autorskými právami možno prehrávať iba v overených zariadeniach.
Poznámka

- Počítač VAIO podporuje iba médiá „Memory Stick“ veľkosti Duo. Nepodporuje médiá „Memory Stick“ štandardnej veľkosti.

- Pred použitím média „Memory Stick Micro“ („M2“) ho nezabudnite vložiť do redukcie „M2“ na veľkosť Duo. Ak médium zasuniete priamo do zásuvky „Memory Stick Duo“ bez redukcie, možno sa zo zásuvky nebude dať vytiahnuť.

- Počítač VAIO bol testovaný a vyhodnotený ako kompatibilný s médiami „Memory Stick“ značky Sony s kapacitou do 32 GB, ktoré boli k dispozícii v januári 2012. Kompatibilitu s médiami „Memory Stick“ vo všetkých prípadoch však nemožno zaručiť.

- Použitie akýchkoľvek zaznamenaných zvukových alebo obrazových údajov na iné ako osobné účely je bez predchádzajúceho súhlasu držiteľov príslušných autorských práv v rozpore so zákonom o ochrane autorských práv. Na základe toho sa médiá „Memory Stick“ s takýmito údajmi chránenými autorskými právami môžu používať iba v súlade so zákonom.

- Ak chcete využívať túto technológiu, používajte médiá „Memory Stick“ s logom „MagicGate“.

- Ak médium „Memory Stick“ používate na mieste vystavenom pôsobeniu statickej elektriny alebo elektrického šumu, uložené údaje sa môžu stratiť.

- Maximálna možná veľkosť súboru na médiu „Memory Stick PRO Duo“ alebo „Memory Stick PRO-HG Duo“ je menej ako 4 GB, ako je definované v technických údajoch systému súborov.

Súvisiaca téma
Informácie o médiu „Memory Stick“
Vloženie a vybratie média „Memory Stick“
Formátovanie média „Memory Stick“
Poznámky k používaniu média „Memory Stick“