Príručka používateľa počítača VAIO Typový rad SVE14A1

Úloha

# Poznámky k obnoveniu

Pred obnovením nastavení počítača VAIO si dôkladne prečítajte nasledujúce poznámky.

## Dôležité poznámky k obnoveniu

- Obnovením nastavení počítača VAIO sa odstránia všetky údaje vo vstavanom úložnom zariadení a obnovia sa všetky pôvodné výrobné nastavenia. Predtým si vytvorte záložnú kópiu cenných údajov.

- Pred obnovením nastavení počítača VAIO odpojte od počítača všetky periférne zariadenia s výnimkou napájacieho kábla, sieťového adaptéra a zariadení potrebných na obnovenie.

- Obnovovanie nezastavujte, kým sa nedokončí.

- Ak ste zabudli heslo a nemôžete obnovenie spustiť, o opätovné nastavenie hesla požiadajte autorizované servisné stredisko alebo stredisko technickej podpory spoločnosti Sony. Táto služba je spoplatnená.

## Poznámky k softvéru

- Pri obnove nastavení počítača VAIO možno obnoviť iba vopred nainštalovaný softvér. Nemožno obnoviť softvér, ktorý ste sami nainštalovali, ani údaje vytvorené po zakúpení počítača. Navyše, nemožno obnoviť len systém Windows.

- Niektoré vopred nainštalované softvérové aplikácie obsahujú možnosti, ktoré umožňujú ich odinštalovanie alebo nainštalovanie. Ak však použijete takéto možnosti, softvér nemusí v počítači VAIO správne fungovať.

- Inštaláciou softvéru na úpravu veľkosti oblastí disku sa môže znemožniť obnovenie alebo vytvorenie médií obnovenia.

Súvisiaca téma
Informácie o obnovení
Vytváranie médií obnovenia
Obnovenie z oblasti na obnovenie
Obnovenie nastavení z médií obnovenia